
บันทึกข้อความ
ส่วนราชการ โรงพยาบาลอุดรธานี  โทร. ๐- ๔๒๒1- ๕100 ต่อ 1๑๔๒
ที่  อด ๐๐๓๓.๑๐๑/                                   วันที่       เมษายน  ๒๕๖๙
เรื่อง  ขออนุมัติแผนปฏิบัติราชการ ประจำปีงบประมาณ ๒๕๖๙
เรื่องเดิม

โรคไตเรื้อรัง เป็นปัญหาสาธารณสุขที่สำคัญ ในเขตสุขภาพที่ ๘ พบว่าผู้ป่วยโรคไตวาย        มีแนวโน้มเพิ่มขึ้น การดูแลเริ่มตั้งแต่การคัดกรองโดยเฉพาะในกลุ่มที่เสี่ยงต่อการเป็นโรคไตเรื้อรังได้แก่ ผู้ป่วยโรคเบาหวาน ความดันโลหิตสูง เพื่อจะนำไปสู่การป้องกันชะลอความเสื่อมของไตให้เข้าสู่ระยะสุดท้ายที่ต้องบำบัดทดแทนไต และจัดให้มีระบบการตัดสินใจร่วมกัน ซึ่งหมายถึงผู้ป่วยโรคไตวายเรื้อรังระยะสุดท้าย และหรือผู้ดูแลที่มีอำนาจในการตัดสินใจเกี่ยวกับการรักษาผู้ป่วยที่จะตัดสินใจในการเลือกวิธีการรักษาภายใต้การบำบัดทดแทนไต
ข้อเท็จจริง
ในการนี้ โรงพยาบาลอุดรธานี และคณะทำงานพัฒนาระบบบริการสุขภาพ (Service Plan) สาขาไต เขตสุขภาพที่ ๘ เห็นความสำคัญ ในการเพิ่มศักยภาพบุคลากรและพัฒนาระบบการดูแลผู้ป่วยโรคไตเรื้อรังให้มีประสิทธิภาพ ครอบคลุม และเชื่อมโยงการทำงานของทีมสหสาขาวิชาชีพและชุมชน โดยได้รับสนับสนุนงบประมาณจากกองทุนหลักประกันสุขภาพแห่งชาติ ที่กันไว้บริหารจัดการระดับเขตของหน่วยบริการในสังกัดสำนักงานปลัดกระทรวงสาธารณสุข เขตสุขภาพที่ ๘ ปีงบประมาณ พ.ศ.๒๕๖๙ ได้จัดทำแผนงาน/โครงการประชุมวิชาการพัฒนาศักยภาพบุคลากรในการดูแลผู้ป่วยโรคไตเขตสุขภาพที่ ๘ โรงพยาบาลอุดรธานี ปีงบประมาณ ๒๕๖๙  โดยจัดกิจกรรมในวันที่ 2๓ - ๒๔ เมษายน ๒๕๖๙ ณ โรงแรมเซ็นทารา อุดร อำเภอเมือง จังหวัดอุดรธานี
ข้อเสนอและพิจารณา
จึงเรียนมาเพื่อโปรดพิจารณาอนุมัติ หากเห็นชอบขอได้โปรดลงนาม
1. อนุมัติแผนปฏิบัติราชการ ประจำปีงบประมาณ ๒๕๖๙
๒. อนุมัติให้เบิกค่าใช้จ่ายในแผนปฏิบัติราชการฯ จากเงินบำรุงโรงพยาบาลอุดรธานี โดยได้รับสนับสนุนจากกองทุนหลักประกันสุขภาพแห่งชาติ ที่กันไว้บริหารจัดการระดับเขตของหน่วยบริการในสังกัดสำนักงานปลัดกระทรวงสาธารณสุข เขตสุขภาพที่ ๘ ปีงบประมาณ พ.ศ.๒๕๖9 จำนวน 8๐,000 บาท (แปดหมื่นบาทถ้วน)
ขอแสดงความนับถือ
(นางศรีสุดา ทรงธรรมวัฒน์)
ผู้อำนวยการโรงพยาบาลอุดรธานี
กลุ่มงานอายุรกรรม

โทร.  ๐ ๔๒ ๒๑๕๑๐๐ ต่อ 1285
โทรสาร  ๐ ๔๒๒๔ ๗๗๑๑
ตรวจผ่านแล้ว


หน.ฝ่าย....................................


เจ้าของเรื่อง..............................


พิมพ์/ทาน................................











